HRW ta bukaci MDD ta gudanar da bincike a Yemen | Labarai | DW | 29.08.2017
HRW ta bukaci MDD ta gudanar da bincike a Yemen
Kungiyar Kare hakkin dan Adam ta kasa da kasa ta Human Rights Watch ta yi kira ga MDD da ta sake gudanar da wani aikin bincike kan batun cin zarafin biladama da bangarorin da ke yaki a kasar suka aikata.
Kungiyar Kare hakkin dan Adam ta kasa da kasa ta Human Rights Watch ta wasu kungiyoyi masu zaman kansu 56 sun yi kira ga Majalisar Dinkin Duniya da ta sake gudanar da wani aikin bincike kan batun cin zarafin biladama da bangarorin da ke yaki a kasar suka aikata.A cikin wata wasika da suka aika wa kasashe mambobin kwamitin sulhu na Majalisar Dinkin Duniya, kungiyoyin sun bukaci a samar da wata kafa mai zaman kanta da za ta gudanar da aikin binciken cin zarafin dan Adam da aka aikata a wannan kasa ta Yemen inda a halin yanzu mutane sama da miliyan bakwai ke fuskantar barazanar yinwa a yayin da wasu rabin miliyan ke fuskantar barazanar cutar kwalara.
Kwanan wata 29.08.2017
Muhimman kalmomi HRW, MDD, Yemen, Cin zarafin dan Adam
Permalink https://p.dw.com/p/2j23p
MDD ta tura masu sa ido birnin Hodeidah 16.01.2019
Kwamitin Sulhu na Majalisar Dinkin Duniya ya amince da shirin tura masu sanya idanu 75 zuwa birnin Hodeidah da ke gabar teku a Yemen ta yadda za su tsaya a birnin tsawon watanni shida su sa idanu kan tsagaita bude wuta.